Փոլ Գոբլի և նրան մտքեր պատվիրողների մեծագույն դժբախտությունը միշտ եղել է այն, որ ամեն անգամ, երբ սրանք ցանկացել են ինչ-որ մեկի համար փոս փորել, առաջինը հենց իրենք են հայտնվել այդ փոսում: Գոբլի այն պնդումը, թե « Հայաստանի կողքին գրեթե ոչ ոք չկա», արդեն իսկ հողին է հավասարեցնում նրա բոլոր պնդումները: Իսկ ինչու՞ չկա,- կարելի է հարցնել նրան: Իսկ որտե՞ղ է փրկիչը՝ Միացյալ Նահանգները: Նա ինչու՞ Հայաստանի կողքին չէ: Գուցե Վաշինգտոնը նույնպե՞ս դավաճանել է Հայաստանին ու դավաճանել է շատ ավելի վաղ, քան կհասցնի անել Մոսկվան կամ չի անի, որովհետև երկրները դավաճանում են ոչ թե Գոբլի ու նմանների ցանկություններով, այլ, ինչպես նույն Գոբլն է պնդում, «տնտեսական ու աշխարհաքաղաքական պատճառներով»: Ու եթե դա այդպես է, ապա որո՞նք են Մոսկվայի դավաճանության տնտեսական ու աշխարհաքաղաքական հիմքերը: